Diari Oficial de la Generalitat Valenciana




DOGV – Disposició
=================

Compartir

Compartir

Tornar

Guardar el document Descarregar les metadades en format XML

Sumari del DOGV 9582, del 25-04-2023 (2023/4244)

ORDRE 4/2023, de 15 de març, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de subvencions de millora de l'accessibilitat als habitatges del Pla estatal per a l'accés a l'habitatge 2022-2025 i es convoquen les ajudes per a l'exercici 2023.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9582

Data del DOGV
:   25-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4244

CVE


Data del document
:   15-03-2023

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Ordre

Anàlisi jurídica

 Descriptors 

:   * [Vicepresidència Segona i Conselleria d'Habitatge i Arquitectura Bioclimàtica](javascript:void(0))
    * [legislació](javascript:void(0))

ORDRE 4/2023, de 15 de març, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de subvencions de millora de l'accessibilitat als habitatges del Pla estatal per a l'accés a l'habitatge 2022-2025 i es convoquen les ajudes per a l'exercici 2023. [2023/4244]  
  
Segons l'últim Estudi de necessitats i demanda d'habitatge de la Comunitat Valenciana quasi una quarta part de les llars en edificis de tres o més plantes manquen d'ascensor. La majoria es concentra entre els edificis de tres a cinc plantes i es torna quasi inexistent en edificis de més de sis plantes. Per afegiment, la piràmide de població reflecteix una societat en fase d'envelliment. Els grups d'edat més nombrosos tenen al voltant de 50 anys i van nàixer a mitjan anys 70. Des de la tornada de la democràcia es va iniciar una ràpida caiguda de la natalitat, la qual cosa comportarà presumiblement durant una o dues dècades una evolució demogràfica natural negativa. La societat de la Comunitat Valenciana serà en el futur cada vegada més dependent en la mesura en què estarà més envellida.   
La combinació entre una societat cada vegada més dependent i mancances en matèria d'accessibilitat, tenint en compte la baixa mobilitat entre habitatges de les llars a la Comunitat Valenciana (relacionada amb la majoritària tinença en propietat, atés que entre el 75 i el 80 % de llars propietàries del seu habitatge principal), té unes implicacions de profund impacte social. De fet, en ocasió de la pandèmia de la covid-19 es va poder fer experiència íntima del que això suposa. Sense particularitzacions, per igual per a totes les persones. El període de confinament estricte ha resultat ser, sens dubte, un dels moments comuns més impactants de la societat contemporània. La veritat és que en l'actualitat més de 15.000 persones no poden eixir de les seues cases perquè l'immoble en el qual resideixen no és accessible. Estan literalment confinades a les seues cases. Urgeix, per tant, atendre aquesta creixent necessitat.  
  
En aquest sentit, el principal objectiu d'aquesta ordre d'ajudes és el de col·laborar en la transició cap a la plena accessibilitat en els edificis d'habitatges de la Comunitat Valenciana. Es dona contingut a un nou impuls a la millora de l'accessibilitat d'edificis d'habitatges, buscant una major efectivitat de les ajudes convingudes amb l'Estat. Entre les línies de subvenció contemplades en el Pla estatal per a l'accés a l'habitatge 2022-2025 es troba el foment de la millora de l'accessibilitat dins del Programa de millora de l'accessibilitat en i als habitatges, segons el que s'estableix en el Reial decret 42/2022, de 18 de gener, pel qual es regula aquest pla. Sobre aquest particular, convé tindre present la limitació de recursos davant de la magnitud de les necessitats. Això ha portat a prioritzar la concessió d'ajudes conformement a un únic criteri d'atorgament que serà el rigorós ordre de presentació de sol·licituds i buscar la complementarietat amb altres ajudes per a aconseguir, així, la necessària dotació pressupostària.  
Un segon objectiu, no menor, derivat d'aquesta necessitat indefugible és el de potenciar l'acceleració de la rehabilitació integral d'edificis d'habitatges a la Comunitat Valenciana. Al llarg d'aquesta dècada, un terç del total de parc d'habitatges arribarà als 50 anys d'antiguitat i durant les dues següents, més de la meitat. Aquesta accelerada obsolescència tindrà greus conseqüències si no s'aborda amb urgència l'actualització de les prestacions dels habitatges i, no hi ha dubte, que ha de ser per mitjà de la rehabilitació integral com a estratègia general. Amb aquest propòsit aquesta ordre col·labora en l'estructuració del sector per mitjà de la creació de les figures d'agents i gestors i gestores de la rehabilitació, i promou la complementarietat de les ajudes a la rehabilitació amb la finalitat de concebre tota intervenció com a intervenció integral.  
  
Tenint en compte que la pràctica totalitat de les actuacions de millora de l'accessibilitat d'edificis a la Comunitat Valenciana les realitzen les comunitats de propietaris, atesa l'estructura de propietat del parc immobiliari residencial, resulta prioritari establir mecanismes que faciliten la tramitació de les ajudes i l'execució de les obres per a oferir la millor informació possible que facilite la presa de decisions mitjançant acords de comunitat. Les figures dels gestors i gestores i agents de la rehabilitació van enfocades fonamentalment a complir aquests objectius.  
Coneixedors així mateix de la situació econòmica que s'està travessant i l'esforç econòmic que suposa aquesta, la Conselleria amb competències en matèria de rehabilitació ofereix la possibilitat d'anticipar part de la subvenció que fora aprovada per a col·laborar en l'arrancada de les actuacions previstes.  
En tercer lloc, amb l'objectiu posat en la rehabilitació integral cal promoure la complementarietat de les diferents línies d'ajudes gestionades des de la Conselleria d'Habitatge i Arquitectura Bioclimàtica. Està, per tant, justificat restringir en aquest cas actuacions de millora de l'accessibilitat als habitatges en la mesura en què el Pla RENHATA ja cobreix les necessitats en els habitatges. D'igual manera, les intervencions en matèria de millora de l'eficiència energètica, un requisit que ha d'entendre's com a condició prèvia a tota actuació d'una certa envergadura en matèria d'accessibilitat, estan degudament recolzades per la línia d'ajudes establides per les subvencions del Programa d'ajuda per a les actuacions de rehabilitació en edifici i del Programa d'ajuda a les actuacions de millora de l'eficiència energètica en habitatges del Pla de recuperació, transformació i resiliència. La combinació entre aquestes ajudes amb aquesta ordre ha de poder garantir un major abast dels recursos disposats a la Comunitat Valenciana per a atendre aquesta tan urgent necessitat. Aquest punt referit a la rehabilitació integral, amb especial atenció a la millora de l'eficiència energètica al parc construït d'habitatges, ha de considerar-se, no obstant això, un objectiu a mitjà termini. Les condicions actuals en matèria d'accessibilitat, especialment entre la població més vulnerable, són tan oneroses que transitòriament queda justificat intervindre específicament en aquesta matèria. Amb aquesta ordre s'inicia, per tant, un recorregut que anirà intensificant-se en anys successius.  
  
Aquestes ajudes s'incardinen en el Pla estratègic de subvencions de la Vicepresidència Segona i Conselleria d'Habitatge i Arquitectura Bioclimàtica per al període 2020-2023, modificat mitjançant Resolució de 17 de març de 2022, de la sotssecretària de la Vicepresidència segona i conselleria d'Habitatge i Arquitectura Bioclimàtica, per la qual es modifica el Pla Estratègic de Subvencions de la Vicepresidència segona i conselleria d'Habitatge i Arquitectura Bioclimàtica per al període 2020-2023, i queden regulats, a més, els mètodes de control per a la comprovació del compliment de les obligacions inherents a l'atorgament de les subvencions, segons el que es disposa en els articles 164 i 169.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
En tot allò no regulat en aquesta ordre, s'atendrà al que es disposa en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en els preceptes bàsics de la Llei 38/2003, de 17 de novembre, general de subvencions i del Reial decret 887/2006, de 21 de juliol, pel qual s'aprova el Reglament de la Llei general de subvencions.  
En relació amb la política de la competència de la Unió Europea, les ajudes que es promouen no requereixen notificació o comunicació a la Unió Europea, per no falsejar o amenaçar amb falsejar la competència, de conformitat amb el que s'estableix en l'article 107 del Tractat de Funcionament de la Unió Europea, perquè es tracta d'ajudes els destinataris finals de les quals seran persones propietàries d'habitatges que requerisquen dur a terme obres d'accessibilitat per a accedir als seus habitatges.  
Per tant, i en compliment del que es disposa en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques s'ha remés el corresponent informe a la Direcció General de Finançament i Fons Europeus.  
  
Acreditada la necessitat de l'aprovació conjunta de les bases reguladores i de la convocatòria atesa la complexitat tècnica d'aquestes ajudes i amb el propòsit de facilitar la seua comprensió a la ciutadania, és procedent l'avocació de la competència per a convocar les ajudes establides en aquesta ordre l'atribució de la qual es troba delegada per la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria en la persona titular de la direcció general competent.  
En virtut de quant antecedeix, complits els tràmits procedimentals oportuns, vistes la Llei 39/2015, d'1 d'octubre, del procediment administratiu comú de les administracions públiques, la Llei 38/2003, de 17 de novembre, general de subvencions, la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, el Decret 240/2019, de 25 d'octubre, del Consell, d'aprovació del Reglament orgànic i funcional de la Vicepresidència segona i Conselleria d'Habitatge i Arquitectura Bioclimàtica, i altres normes de general i pertinent aplicació,  
  
  
  
ORDENE  
  
Primer. Aprovació de les bases reguladores  
Aprovar les bases reguladores per a la concessió de subvencions de millora de l'accessibilitat als habitatges del Pla estatal per a l'accés a l'habitatge 2022-2025, amb el tenor següent:  
  
Primera. Objecte i procediment de concessió  
1. Constitueix l'objecte d'aquesta ordre l'establiment de les bases reguladores que regiran el procediment de gestió i concessió de subvencions de la conselleria amb competències en matèria d'habitatge per a la millora de l'accessibilitat als habitatges en municipis de la Comunitat Valenciana, de conformitat amb el que es disposa en el Reial decret 42/2022, de 18 de gener, pel qual es regula el Bo Lloguer Jove i el Pla estatal per a l'accés a l'habitatge 2022-2025.  
2. El procediment de concessió d'aquestes subvencions es tramitarà en règim de concurrència competitiva, en el qual l'únic criteri d'atorgament de la subvenció serà el rigorós ordre de presentació de sol·licituds, a fi de realitzar una gestió ràpida de les sol·licituds d'ajuda amb la finalitat que les persones beneficiàries d'aquestes puguen escometre amb la major urgència possible les obres necessàries per a aconseguir que l'edifici siga accessible.  
3. El procediment s'iniciarà d'ofici mitjançant la publicació d'aquesta ordre en el Diari Oficial de la Generalitat Valenciana.  
  
Segona. Actuacions subvencionables  
Seran subvencionables les actuacions de millora de l'accessibilitat que intervinguen en els elements comuns d'edificis d'habitatges de tipologia residencial col·lectiva, i en particular les següents:  
a) La instal·lació d'ascensors en edificis sense ascensor.  
b) La renovació d'ascensors existents, instal·lació de salva escales, rampes, automatismes per a l'obertura de portes incorporant mecanismes motoritzats o altres dispositius d'accessibilitat, així com qualsevol mesura d'accessibilitat que facilite l'autonomia i la vida independent de persones amb mobilitat reduïda en edificis, incloent-hi els dispositius adaptats a les necessitats de persones amb discapacitat sensorial o intel·lectual, així com la seua adaptació, una vegada instal·lats, a la normativa sectorial corresponent. S'inclou la integració mitjançant un únic mecanisme d'identificació (telèfon intel·ligent, càmeres, pantalles o altres dispositius tecnològics equivalents quant a la seua funcionalitat), dels sistemes d'obertura i control d'accessos i d'altres sistemes que necessiten control personal i l'adaptació, quan existisquen, a altura no superior a 1,40 metres dels dispositius ja instal·lats.  
  
La instal·lació de salva escales serà objecte de subvenció quan es justifique la impossibilitat tècnica de qualsevol altra solució més integradora i accessible.  
c) La instal·lació o dotació de productes de suport com ara grues o artefactes anàlegs, així com sistemes tecnològics de guiat que permeten la localització, o aquells que permeten l'accés i ús per part de les persones amb discapacitat als elements comuns de l'edifici, com ara jardins, zones esportives, piscines i altres similars.  
d) La instal·lació d'elements d'informació, de comunicació o d'avís com ara senyals lluminosos i visuals, vibrotàctils, o sonors que permeten l'orientació en l'ús d'escales, ascensors. En particular la instal·lació d'elements que milloren l'accessibilitat i seguretat fent ús d'ascensors, com la comunicació bidireccional en cabina.  
  
e) La instal·lació de productes de suport a l'audició per a l'accessibilitat en l'entorn, com els bucles magnètics.  
f) La instal·lació d'elements o dispositius electrònics de comunicació entre els habitatges i l'exterior, com ara videoporters que proporcionen informació visual i auditiva i anàlegs.  
g) La instal·lació de dispositius d'alarma a l'ascensor que garantisquen un sistema de comunicació visual, auditiva i bidireccional amb l'exterior per als casos d'emergència i atrapament. Així com la instal·lació de bucle magnètic en aquests dispositius.  
h) La instal·lació domòtica i d'altres avanços tecnològics per a afavorir l'autonomia personal de persones majors o amb discapacitat.  
  
i) Qualsevol intervenció que facilite l'accessibilitat universal en els propis edificis de tipologia residencial col·lectiva objecte d'aquest programa, així com en les vies d'evacuació d'aquests.  
j) Qualsevol intervenció que millore el compliment dels paràmetres establits en el document bàsic del codi tècnic de l'edificació DB-SUA, seguretat d'utilització i accessibilitat. En particular la instal·lació d'elements que milloren l'accessibilitat i seguretat d'utilització als ascensors, com la millora de l'anivellament de la cabina.  
  
  
Tercera. Persones beneficiàries  
1. Podran ser beneficiàries de les ajudes d'aquest programa, les persones físiques o jurídiques següents:  
a) Les propietàries o usufructuàries d'edificis de tipologia residencial d'habitatge col·lectiu.  
b) Les administracions públiques i els organismes i altres entitats de dret públic, així com les empreses públiques i societats mercantils participades, íntegrament o majoritàriament per les administracions públiques, propietàries dels habitatges.  
c) Les comunitats de propietaris, o les agrupacions de comunitats de propietaris, constituïdes conforme al que es disposa per l'article 5 de la Llei 49/1960, de 21 de juliol, de propietat horitzontal.  
d) Les societats cooperatives d'habitatges integrats per socis cooperativistes que requerisquen allotjament per a si o els seus familiars, les societats cooperatives compostes de forma agrupada per propietaris d'habitatges o edificis que reunisquen els requisits establits en l'article 396 del Codi Civil, així com, pels propietaris que conformen comunitats de propietaris o agrupacions de comunitats de propietaris, constituïts conforme al que es disposa en l'article 5 de la Llei 49/1960.  
  
e) Les propietàries que, de forma agrupada siguen propietàries d'edificis, que reunisquen els requisits establits per l'article 396 del Codi Civil i no hagueren atorgat el títol constitutiu de propietat horitzontal.  
f) Les empreses constructores, arrendatàries o concessionàries dels edificis, així com cooperatives, que acrediten aquesta condició mitjançant contracte vigent a suficient termini amb la propietat, que els atorgue la facultat expressa per a escometre les obres de rehabilitació objecte del programa.  
g) Les persones arrendatàries quan les obres o actuacions no siguen d'obligada execució per la persona propietària i acorden amb aquest, que amb càrrec a part o la totalitat de la renda arrendatícia costejaren les actuacions de millora de l'accessibilitat. En aquest supòsit l'arrendatària podrà sol·licitar de la comunitat de propietaris o, si escau, de la persona o entitat propietària única, l'adopció del corresponent acord que li facultarà per a sol·licitar aquestes ajudes.  
2. No podran obtindre la condició de beneficiàries, les entitats locals incurses en alguna de les circumstàncies previstes en l'article 13 de la Llei 38/2003, de 17 de novembre, general de subvencions.  
Si algun dels membres de la comunitat de propietaris, o de l'agrupació de comunitats de propietaris, incorre en una o diverses de les prohibicions establides en l'article 13.2 de la Llei 38/2003, no rebrà la part proporcional que li correspondria de l'ajuda rebuda, llevat que el membre referit estiga incurs en situació d'especial vulnerabilitat en tindre la unitat de convivència uns ingressos inferiors a 2,5 IPREM referit a 14 pagues.  
En el cas que alguna de les persones propietàries incórrega en alguna de les causes establides per a la prohibició d'obtindre la condició de persona beneficiària i no concórrega en aquesta una situació d'especial vulnerabilitat es prorratejarà entre la resta membres de la comunitat o agrupació la part corresponent a la subvenció que en el seu cas es concedisca.  
3. No podran obtindre la condició de persones beneficiàries qui ja ho siguen per a la mateixa actuació, de les ajudes d'algun dels programes que es regulen en el Pla estatal per a l'accés a l'habitatge 2022-2025.  
4. Tampoc podran obtindre la condició de persona beneficiària, aquelles comunitats de propietaris o persones propietàries úniques, que ja hagueren obtingut, per a la mateixa actuació, resolució de concessió d'ajudes en convocatòries anteriors a càrrec dels programes d'ajudes de l'anterior Pla estatal d'habitatge 2018-2021.  
  
Quarta. Requisits de les entitats beneficiàries  
Les persones físiques o jurídiques beneficiàries de la subvenció, estan obligades al compliment de les obligacions previstes en la Llei 38/2003, de 17 de novembre, general de subvencions, així com a les que deriven de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i altra normativa que resulte d'aplicació.  
  
Cinquena. Gestor/a de la rehabilitació  
1. S'entén per gestor/a de la rehabilitació, la persona física o jurídica, pública o privada, amb capacitat tècnica o professional suficient per a realitzar funcions de gestió de l'obra de rehabilitació que puga ser objecte d'ajuda i en concret les següents:  
a) Dissenyar l'estratègia de finançament de l'actuació per a poder dur-la a terme, fins i tot les gestions amb l'entitat financera si és el cas.  
  
b) Recaptar les memòries o projectes tècnics d'execució, i altra documentació per a dur a terme les esmentades obres o en el seu cas elaborar-les.  
c) Assessorar la comunitat de propietaris o persona propietària única la contractació de l'empresa per a l'execució de les obres.  
d) Dirigir les obres o gestionar la contractació del personal tècnic director de l'obra.  
e) Tramitar la sol·licitud d'ajudes en nom de la comunitat de propietaris o persona propietària única.  
f) Justificar una vegada acabades les obres el compliment de les condicions necessàries per a l'atorgament de la subvenció, així com tramitar en representació de la comunitat o agrupació de comunitats la sol·licitud del pagament de la subvenció concedida, així com aportar la documentació exigida per al cobrament d'aquesta.  
2. Aquest/a gestor/a de la rehabilitació, per a poder actuar com a tal, haurà de recaptar l'acord de la propietat, comunitat de propietaris o agrupació de comunitats de propietaris, en el qual se l'autoritza a sol·licitar les ajudes en nom de la propietat i serà, per tant, la persona representant a aquest efecte i assessorarà la propietat en el procés de l'execució de les obres. Aquest acord haurà de formalitzar-se en un document contractual entre les parts que reculla l'abast de les funcions a realitzar pel gestor o la gestora de la rehabilitació.  
3. El gestor o gestora de la rehabilitació, per a poder actuar com a tal, haurà de cursar l'alta com a gestor/a de rehabilitació adherit a la corresponent convocatòria per a la tramitació de les ajudes de millora de l'accessibilitat als habitatges del Pla estatal per a accés a l'habitatge 2022-2025. L'alta es realitzarà telemàticament, d'acord amb el contingut de l'imprés normalitzat «d'Inscripció per a la gestió i tramitació de les ajudes». Podran sol·licitar aquesta inscripció aquelles persones físiques o jurídiques amb la capacitat tècnica suficient per a realitzar l'activitat de gestió indicada en l'apartat primer. Es podrà revocar o rebutjar la inscripció per a poder tramitar aquests expedients, en el cas que s'haguera produït i s'haja demostrat fefaentment, una incorrecta pràctica professional en la tramitació d'algun expedient d'aquestes ajudara a exercicis anteriors.  
  
  
  
Sisena. Agent de la rehabilitació  
1. S'entén per agent de la rehabilitació, la persona física o jurídica, pública o privada, que puga realitzar, a més de les funcions pròpies del gestor/a de la rehabilitació, les següents:  
a) Realització amb els seus mitjans o mitjançant contractació de tercers totes les accions necessàries per a l'execució de les actuacions de rehabilitació.  
b) Utilització d'instruments de cessió de dret de cobrament d'ajudes públiques que si és el cas es concedisquen, tenint llavors la consideració de perceptor/a de les ajudes.  
2. Aquest agent de la rehabilitació, per a poder actuar com a tal, haurà de recaptar l'acord amb la propietat, comunitat de propietaris o agrupació de comunitats de propietaris, en el qual se l'autoritza al fet que execute les obres pactades i cobre la subvenció que corresponga, i adquirirà en aquest supòsit la condició de perceptor/a de les ajudes. Aquest acord haurà de formalitzar-se en un document contractual entre les parts que reculla les funcions a realitzar, l'abast de les obres a executar, el pressupost, el termini d'execució, el desglossament i la forma de finançament d'aquestes.  
3. Les funcions a desenvolupar per aquest agent de la rehabilitació són totes aquelles derivades de la fórmula «clau en mà», tal com es regula en el Reial decret 853/2021, de 5 d'octubre, pel qual es regulen els programes d'ajuda en matèria de rehabilitació residencial i habitatge social del Pla de recuperació, transformació i resiliència.  
4. El/la agent de la rehabilitació, per a poder actuar com a tal, haurà de cursar l'alta com a agent de la rehabilitació adherit a la corresponent convocatòria per a la tramitació de les ajudes de millora de l'accessibilitat als habitatges del Pla estatal per a accés a l'habitatge 2022-2025. L'alta es realitzarà telemàticament, d'acord amb el contingut de l'imprés normalitzat d'Inscripció com a agent de la rehabilitació. Podran sol·licitar aquesta inscripció aquelles persones físiques o jurídiques, públiques o privades, amb la capacitat tècnica i professional suficient per a poder garantir la correcta execució de l'obra de millora de l'accessibilitat de què es tracte. Es podrà revocar o rebutjar la inscripció per a poder tramitar aquests expedients, en el cas que s'haguera produït i s'haja demostrat fefaentment, una incorrecta pràctica empresarial en la tramitació d'algun expedient d'aquestes ajudes.  
  
  
Setena. Requisits dels edificis o habitatges objecte del programa d'ajudes  
Els edificis d'habitatges de tipologia residencial col·lectiva que s'acullen a les ajudes d'aquest programa han de complir els següents requisits en el moment de presentació de la sol·licitud:  
a) Estar finalitzats abans de 2006. Aquesta circumstància es podrà acreditar mitjançant escriptura pública, nota simple registral o consulta descriptiva i gràfica de les dades cadastrals.  
b) Que almenys, el 70 % de la seua superfície construïda sobre rasant, exclosa la planta baixa o plantes inferiors si té o tenen altres usos compatibles, tinga ús residencial d'habitatge. Aquesta circumstància es podrà acreditar mitjançant escriptura pública, nota simple registral o consulta descriptiva i gràfica de les dades cadastrals.  
c) Que, almenys, el 50 % dels habitatges constituïsquen el domicili habitual dels seus propietaris, usufructuaris o arrendataris en el moment de sol·licitar les ajudes d'aquest programa. Aquesta circumstància es podrà acreditar mitjançant certificació o volant d'empadronament.  
  
Quan es tracte de persona propietària única, que haja hagut de procedir al reallotjament de les persones inquilines per a realitzar les obres de millora de l'accessibilitat, no es tindrà en compte aquest requisit, si bé haurà de justificar aquesta circumstància i el compromís de destinar els habitatges objecte de millora en la seua accessibilitat a domicili habitual de les persones arrendatàries en el referit percentatge.  
Tampoc es tindrà en compte aquest requisit quan es tracte d'un immoble on es trobe el domicili habitual d'una persona amb discapacitat amb mobilitat reduïda que a causa de la falta d'accessibilitat en les zones comunes es trobe confinada en el seu habitatge.  
d) Que l'edifici compte amb el corresponent informe d'avaluació de l'edifici (IEEVCV), emplenat i subscrit per persona tècnica competent, presentat telemàticament en el Registre autonòmic de l'IEEVCV.  
e) Que les actuacions compten, si escau, amb l'acord de la comunitat per a l'execució de les obres, excepte en els casos d'edificis de persona propietària o usufructuària única.  
  
Huitena. Condicions particulars de les actuacions objecte d'ajudes  
  
Per a l'obtenció de les ajudes relacionades en aquest programa, es requereix que:  
a) En el cas que el cost de les obres d'accessibilitat, sense incloure l'IVA, siga superior a 4.000 euros per habitatge, a més de les obres d'accessibilitat s'hauran de realitzar també obres de millora de l'eficiència energètica de l'edifici i s'obtindrà una reducció d'almenys un 30 % en l'indicador de consum d'energia primària no renovable, referida a la certificació energètica.  
A més, en edificis situats en les zones climàtiques C, D i E, segons la classificació climàtica del Codi tècnic de l'edificació, s'haurà, així mateix, d'aconseguir-se una reducció de la demanda energètica anual global de calefacció i refrigeració de l'edifici d'almenys:  
- Zones climàtiques D i E: un 35 %  
- Zona climàtica C: un 25 %  
Els edificis protegits oficialment per formar part d'un entorn declarat o a causa del seu particular valor arquitectònic o històric, en els quals estiguen limitades les actuacions sobre els elements que componen l'envolupant tèrmica no hauran de complir amb la reducció de demanda establida en el punt anterior. No obstant això, aquells elements de l'envolupant sobre els quals es puga intervindre han de complir amb els valors límit de transmitància tèrmica i de permeabilitat a l'aire, quan siga procedent, establits en la taula 3.1.1.a -HE1 i 3.1.3.a -HE1, del document bàsic DB He d'estalvi d'energia del Codi tècnic de l'edificació.  
Aquest estalvi energètic es justificarà per comparació entre el certificat d'eficiència energètica de l'edifici existent en el seu estat actual amb el certificat d'eficiència energètica obtingut i es consideraran realitzades les actuacions previstes en el projecte o memòria tècnica.  
Tots dos certificats tindran el contingut requerit en el Reial decret 390/2021, d'1 de juny, i estaran registrats en el registre autonòmic de certificació d'eficiència energètica d'edificis.  
Acabades les obres s'haurà d'aportar el certificat d'eficiència energètica de l'edifici una vegada realitzades les actuacions de millora, i es registrarà d'igual manera que els certificats anteriors.  
Aquesta obligació de realitzar obres de millora de l'eficiència energètica a més de les obres d'accessibilitat no s'aplicarà si resideix en l'edifici una persona amb discapacitat amb mobilitat reduïda acreditada amb el corresponent certificat de discapacitat expedit per la Generalitat Valenciana, ni tampoc s'aplicarà en els casos en els quals la suma obtinguda segons la base desena siga igual o superior a 8 punts.  
b) Necessàriament la intervenció proposada haurà d'incloure, com a mínim, aquelles actuacions de millora de l'accessibilitat contemplades en l'informe d'avaluació de l'edifici (IEEV.CV) vigent.  
c) En les actuacions de millora de l'accessibilitat en edificis haurà de garantir-se un itinerari accessible des de l'accés de l'edifici fins a l'ascensor. En cas contrari, el personal tècnic haurà d'acreditar i justificar l'actuació proposada com l'ajust raonable possible.  
d) Les obres podran estar iniciades abans de la sol·licitud de les ajudes, però sempre que aquesta data d'inici siga posterior a l'1 de gener de 2022.  
e) Les obres no podran estar finalitzades en el moment de la sol·licitud. S'entendrà per data de terminació de les obres la que conste en el certificat final d'obra o la d'expedició de l'última factura de les obres en el cas que no siga necessari aportar projecte.  
  
Novena. Despesa subvencionable  
1. Podrà formar part de la despesa subvencionable de l'actuació, a més del cost de les obres d'accessibilitat, els honoraris dels professionals intervinents, el cost de la redacció dels projectes si és el cas, memòries tècniques, informes tècnics i certificats necessaris, les despeses derivades de la tramitació administrativa, incloses les despeses de gestió per part de l'agent o gestor/a de la rehabilitació, si és el cas, i tributs, sempre que tots aquests estiguen degudament justificats. No podran formar part d'aquesta despesa subvencionable el cost de redacció de l'IEEVCV. No obstant això, l'IVA, podrà ser considerat elegible sempre que no puga ser susceptible de recuperació o compensació total o parcial.  
Quan el cost de les obres d'accessibilitat supere la quantia establida en la vigent Llei de contractes del sector públic per al contracte menor, la persona beneficiària haurà de sol·licitar com a mínim tres ofertes de diferents proveïdors amb caràcter previ a la contracció del compromís per a l'execució de l'obra, llevat que la despesa s'haguera realitzat amb anterioritat a la subvenció.  
L'elecció entre les ofertes presentades, que hauran d'aportar-se en la justificació, es realitzarà conforme a criteris d'eficiència i economia, i s'hauran de justificar expressament en una memòria l'elecció, quan no recaiga en la proposta econòmica més avantatjosa.  
2. El cost de les obres d'accessibilitat no podrà superar els costos mitjans de mercat de la Comunitat Valenciana. S'entendrà per costos mitjans de mercat de la Comunitat Valenciana els que figuren en l'edició vigent de la base de dades de preus de la construcció de l'Institut Valencià de l'Edificació aplicant, si escau, el mecanisme d'actualització de pressupostos contemplat per l'Institut Valencià de l'Edificació.  
  
  
Desena. Inversió màxima subvencionable i quantia de les ajudes  
1. Per a determinar el percentatge que cal aplicar a la despesa subvencionable per a obtindre l'ajuda a concedir es partirà de la puntuació obtinguda per l'immoble objecte de l'actuació en funció de la seua categoria cadastral i de la mitjana de la renda per unitat de consum segons les dades de l'INE, de les llars residents domiciliades en la secció censal on està situat l'immoble, corresponent a l'últim any publicat amb anterioritat a la data d'inici del termini de presentació de sol·licituds d'ajuda de la corresponent convocatòria.  
En funció d'aquests dos indicadors s'obtindrà les següents puntuacions:  
a) En funció de la categoria cadastral  
  
Categoria cadastral Puntuació  
1, 2, 3 1 punt  
4, 5 2 punts  
6, 7, 8 i 9 4 punts  
  
  
b) En funció de la mitjana de la renda per unitat de consum segons dades de l'INE, de les llars domiciliades en la secció censal on està situat l'edifici objecte de l'actuació, corresponent a l'últim any publicat amb anterioritat a la data d'inici del termini de presentació de sol·licituds d'ajuda de la corresponent convocatòria.  
  
Ingressos en euros Puntuació  
Menys de 13.000 7 punts  
Entre 13.000 i 19.000 4 punts  
Més de 19.000 1 punt  
  
  
2. Partint de la suma de la puntuació obtinguda dels dos indicadors anteriors, el percentatge a aplicar sobre la despesa subvencionable per al càlcul de la subvenció a concedir i la quantia màxima de la subvenció s'estableix en el quadre següent:  
  
3. En el cas que en l'edifici residisca alguna persona amb discapacitat per mobilitat reduïda acreditada per la Generalitat Valenciana o major de 80 anys, cadascun dels percentatges que figuren en la columna de percentatge de subvenció a aplicar sobre la despesa subvencionable del quadre anterior, s'incrementaran en 20 punts i s'arribarà per tant al 40 %, al 60 % i al 80 % respectivament. La quantia màxima de la subvenció per habitatge o local indicada en la corresponent taula no es veurà incrementada.  
4. Per a poder computar la quantia establida per cada metre quadrat de superfície construïda d'ús comercial o altres usos serà necessari que els predis corresponents participen en els costos d'execució de l'actuació.  
5. La quantia màxima d'aquestes ajudes s'incrementarà en 3.000 euros més per habitatge en edificis declarats Bé d'Interés Cultural, catalogats o que compten amb algun nivell de protecció en l'instrument d'ordenació urbanística corresponent.  
  
Onzena. Compatibilitat de les ajudes  
Les subvencions que es concedisquen seran compatibles amb qualssevol altres ajudes públiques per al mateix objecte, sempre que no se supere el cost total de l'actuació d'accessibilitat i sempre que la regulació de les altres ajudes ja siguen d'àmbit nacional o europeu ho admeten. En concret aquestes ajudes són compatibles amb les ajudes del Pla de recuperació, transformació i resiliència per a les actuacions de rehabilitació en edifici, d'actuacions de millora de l'eficiència energètica en habitatges o per a l'elaboració del llibre de l'edifici existent per a la rehabilitació i la redacció de projectes de rehabilitació. En el cas que amb el conjunt d'ajudes a concedir per a aquesta actuació se supere el cost total de les obres d'accessibilitat, es reduirà l'import d'aquesta subvenció fins a arribar a aquest límit com a màxim.  
  
  
Dotzena. Obligacions i responsabilitats de les parts beneficiàries  
  
Les parts beneficiàries estan obligades a:  
a) Les persones o entitats beneficiàries destinaran l'import íntegre de l'ajuda al pagament de les obres i actuacions per a la millora de l'accessibilitat. Quan es tracte de comunitats de propietaris o agrupacions de comunitats de propietaris l'import d'aquesta haurà de repartir-se entre els propietaris d'habitatges i, si és cas, els propietaris de locals comercials o predis d'altres usos compatibles, de conformitat amb les regles previstes en la legislació de propietat horitzontal.  
b) Facilitar qualsevol document, informació o inspecció que la direcció general competent en matèria d'habitatge i rehabilitació considere necessari per al control del compliment dels fins previstos.  
  
c) Comunicar l'obtenció d'altres subvencions o ajudes per a la mateixa finalitat, procedents de qualsevol administració o ens públics o privats, nacionals o internacionals.  
d) Actualitzar la documentació presentada que haguera patit alguna modificació o la vigència de la qual haguera finalitzat amb anterioritat a la liquidació de les subvencions.  
e) Complir amb totes i cadascuna de les obligacions establides en l'article 14 de la Llei 38/2003, de 17 de novembre, general de subvencions.  
f) Les persones beneficiàries d'aquestes ajudes estaran obligades a comunicar immediatament, fins i tot durant la tramitació de la sol·licitud, a la direcció general competent en matèria de rehabilitació qualsevol modificació de les condicions que puguen motivar o hagueren motivat tal reconeixement i que poguera determinar la pèrdua sobrevinguda del dret a l'ajuda. La no comunicació d'aquestes modificacions serà causa suficient per a l'inici d'un expedient de reintegrament de les quantitats que pogueren haver-se cobrat indegudament. A aquest efecte, aquesta comunicació es durà a terme dins dels 10 dies següents a aquell en què es produïsca la modificació a través del tràmit d'aportació documental habilitat a aquest efecte.   
g) Assumir l'aportació econòmica per la diferència entre l'import de l'ajuda i el cost total de la inversió per a la qual se sol·licita la subvenció, de manera que es garantisca l'execució de l'obra i les variacions pressupostàries que pogueren originar-se durant l'execució.  
h) Facilitar les dades relatives al perceptor final dels fons quan no siguen ells mateixos.  
i) En cas de la seua existència, per al cobrament de les ajudes s'haurà de procedir a la retirada d'escuts, plaques i altres objectes que continguen simbologia de la revolta militar, de la Guerra Civil Espanyola i de la dictadura franquista, llevat que concórreguen raons artístiques, arquitectòniques o artisticoreligioses protegides per la llei, de conformitat amb l'article 35 de la Llei 20/2022, de 19 d'octubre, de memòria democràtica.  
j) Les entitats privades i persones jurídiques (no en el cas de persones físiques, comunitats de propietaris o similars) estan obligades a publicar determinada informació, d'acord amb la normativa de transparència, segons els criteris següents:  
- Les entitats beneficiàries de subvenció, en aplicació de l'article 3 de la Llei 19/2013, de 9 de desembre, de transparència, accés a la informació pública i bon govern, de l'article 3 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana, i de l'article 3 del Decret 105/2017, de 28 de juliol, del Consell, pel qual es desenvolupa la Llei 2/2015, de 2 d'abril (DOGV 8118, 01.09.2017), hauran de complir, les següents obligacions en matèria de publicitat activa, sense perjudici de les obligacions establides en l'article 14 de la LGS i una altra legislació aplicable:  
  
- En el cas d'entitats que perceben durant el període d'un any ajudes o subvencions públiques en una quantia superior a 100.000 euros o quan, almenys, el 40 % del total dels seus ingressos anuals tinguen caràcter d'ajuda o subvenció pública, sempre que superen com a mínim la quantitat de 5.000 euros haurà de complir les obligacions de publicitat activa recollides en el capítol II del títol I de la Llei 19/2013, de 9 de desembre.  
- Sense perjudici de l'anterior, en el cas de percebre, durant el període d'un any, ajudes o subvencions, de l'administració autonòmica o de qualsevol altra entitat enumerada en l'article 2 de la Llei 2/2015, de 2 d'abril, per import superior a 10.000 euros, haurà de donar l'adequada publicitat, i indicar almenys l'entitat pública concedent, l'import rebut i el programa, activitat, inversió o actuació subvencionada.  
  
- La difusió de la informació que estableix aquest apartat s'ha de realitzar a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en https://gvaoberta.gva.es/va/tep.  
k) Tindre donada d'alta la domiciliació bancària de manera automatitzada a través del sistema informàtic PROPER en compliment del que es disposa en l'Ordre 2/2022, de la Conselleria d'Hisenda i Model Econòmic, en el cas que la part beneficiària de la subvenció siga persona obligada a utilitzar l'esmentat tràmit.  
l) En el cas d'entitats locals, per al pagament de les ajudes, l'entitat beneficiària haurà d'acreditar estar al corrent en el compliment de l'obligació de rendició dels seus comptes anuals davant la Sindicatura de Comptes, de conformitat amb el que es disposa en l'article 199 de la Llei 8/2010, de 23 de juny, de la Generalitat, de règim local de la Comunitat Valenciana.  
  
  
Tretzena. Subcontractació de l'objecte subvencionable  
1. Les persones beneficiàries podran subcontractar fins al 100 per 100 conforme al que es disposa en l'article 29 de la Llei 38/2003 i 68 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions i l'article 165.2.n de la Llei 1/2015, de 6 de febrer de la Generalitat, d'hisenda pública, sector públic instrumental i de subvencions i en general en la normativa de subvencions i sense necessitat d'autorització prèvia.  
  
2. En els supòsits de subcontractació, les persones contractistes estaran obligades només davant la persona beneficiària, que assumirà la total responsabilitat de l'activitat subvencionada per l'administració autonòmica.  
  
Catorzena. Forma de presentació de sol·licituds  
1. La sol·licitud es presentarà telemàticament a través del tràmit corresponent habilitat a aquest efecte.  
El procediment telemàtic requerirà la presentació de sol·licituds, segons el model normalitzat, a través de la seu electrònica de la Generalitat https://sede.gva.es i hauran d'estar signades electrònicament mitjançant signatura electrònica avançada, basada en un certificat reconegut segons el que es disposa en el Decret 220/2014, de 12 de desembre, del Consell, pel qual s'aprova el Reglament de l'Administració electrònica de la Comunitat Valenciana, i expedit per la Generalitat o per qualsevol altre prestador de serveis de certificació amb el qual la Generalitat haja signat el conveni oportú.  
2. Les sol·licituds d'ajudes de les comunitats de propietaris o agrupacions de comunitats de propietaris s'hauran de tramitar telemàticament per les gestores i gestors o agents de la rehabilitació nomenats a aquest efecte mitjançant acord de la comunitat de propietaris, que actuaran en aquest cas com a representant de la comunitat de propietaris o agrupació de comunitats de propietaris.  
3. La resta de les sol·licituds es presentaran telemàticament per qui tinga la condició de part beneficiària de l'ajuda, d'acord amb la base tercera, o si és el cas, pel seu representant o pel gestor o gestora o agent de la rehabilitació nomenat per la persona propietària o usufructuària de l'edifici.  
4. Si els sol·licitants de les ajudes són persones físiques, amb la finalitat d'agilitzar la seua tramitació i concessió, la presentació de sol·licituds es realitzarà, preferentment, de manera telemàtica.  
Les persones físiques que no disposen de mitjans tècnics per a formalitzar la sol·licitud, podran acudir, durant el termini de presentació de sol·licituds, a les dependències de les direccions territorials de la conselleria situades en l'avinguda Aguilera, número 1 (03007 Alacant); avinguda de la Mar, número 16 (12003 Castelló de la Plana), i al carrer Gregorio Gea, número 27 (46009 València), i en qualsevol de les oficines de la xarxa XALOC regulades mitjançant el Decret 199/2021, de 10 de desembre, del Consell, de creació de la Xarxa d'oficines locals d'habitatge, rehabilitació i regeneració urbana (Xarxa XALOC), on seran assistits per personal tècnic per a la seua presentació. En el cas de formular la sol·licitud de manera presencial hauran de presentar els documents indicats en aquesta base i els formularis i declaracions que estaran a la seua disposició en les dependències indicades en el paràgraf anterior.  
5. La presentació de la sol·licitud comporta l'acceptació incondicionada de les bases establides en aquesta ordre.  
6. El formulari normalitzat de sol·licitud d'ajudes on es reflectiran les dades següents:  
a) Dades de la part beneficiària de les ajudes: persones físiques o jurídiques establides en la base tercera, i indicaran cognoms, nom o raó social i NIF.  
b) En el seu cas, dades del representant: cognoms i nom, NIF, així com l'acreditació de la representació que ostenta, conforme a la normativa específica d'aplicació.  
c) Si és el cas, dades de la gestora o gestor o agent de la rehabilitació: cognoms i nom, NIF.  
d) Dades de l'edifici objecte d'actuació: direcció i referència cadastral.  
e) Nombre d'habitatges i, si és el cas, els locals de l'edifici objecte d'actuació amb indicació de la seua superfície construïda, i nombre d'altures inclosa la planta baixa.  
f) Dades d'ocupació de l'edifici.  
g) Número de registre d'entrada de la inscripció de l'informe d'avaluació de l'edifici en el Registre autonòmic de l'IEEVCV.  
h) Autorització o oposició de les persones sol·licitants, perquè l'administració consulte les dades següents:  
- Estar al corrent de les obligacions tributàries amb l'Estat.  
- Estar al corrent de les obligacions tributàries amb la Generalitat Valenciana.  
- Identitat del sol·licitant o, si és el cas, del representant legal.  
- Estar al corrent dels pagaments amb la Tresoreria de la Seguretat Social.  
- Dades cadastrals.  
- Informe d'avaluació de l'edifici inscrit en el Registre autonòmic de l'IEEVCV.  
- Residència.  
- Grau de discapacitat i reconeixement de mobilitat reduïda si és el cas.  
En el cas que les persones sol·licitants no autoritzen o s'oposen a aquesta consulta, hauran d'indicar els motius i aportar, si escau, el document acreditatiu corresponent.  
7. La documentació que haja d'acompanyar-se a la sol·licitud, i que consistisca en declaracions responsables o compromisos, estarà a la disposició de les persones sol·licitants, en format PDF, en l'apartat «impresos associats» corresponent a la convocatòria, per al seu emplenament en el tràmit telemàtic.  
8. Juntament amb la sol·licitud s'aportarà la documentació següent:  
a) Còpia de l'acta o certificat del secretari/ària o administrador/a, amb l'acord de la comunitat, de les comunitats de propietaris degudament agrupades, o de l'assemblea de la cooperativa, pel qual s'aprova l'execució de les obres objecte de les ajudes.  
b) Si és el cas, còpia de l'acta o certificat del secretari/ària o administrador/a, on conste l'acord de la comunitat pel qual es formalitza el contracte amb el/la agent o gestor/a de la rehabilitació.  
c) Si és el cas, còpia del contracte amb el/la agent o gestor/a de la rehabilitació.  
d) En el cas d'agents de la rehabilitació que siguen perceptors directes de les ajudes, document de cessió del cobrament.  
e) Projecte o memòria justificativa de l'actuació a realitzar, incloent-hi plans i pressupost detallat per partides amb indicació de mesuraments i preus per unitats d'obra.  
En el cas que siga exigible projecte i no es dispose d'aquest en el moment de la sol·licitud, s'aportarà una memòria redactada per personal tècnic competent justificant les actuacions a realitzar i amb el contingut detallat en la base setzena.  
Quan l'actuació subvencionada requerisca projecte, segons l'article 2 del Reial decret 1000/2010,de 5 d'agost, sobre visat col·legial obligatori i en compliment de l'exigència de disposar d'informe de l'oficina de supervisió de projectes, d'acord amb l'estipulat en l'article 164 h) de la Llei 1/2015, de 6 de febrer, de la hisenda pública, del sector instrumental i de subvencions, modificada pel Decret llei 6/2021, d'1 d'abril, del Consell, s'exigirà la presentació del visat col·legial del projecte en substitució de l'informe de l'oficina de supervisió, llevat que aquest projecte el present un gestor/a o agent públic de rehabilitació i justifique que ha sigut informat per una oficina de supervisió de projectes.  
  
En qualsevol cas, tant en el projecte, com en el cas que no siga exigible projecte i s'aporte memòria tècnica subscrita per tècnic/a competent, serà necessari justificar la coherència de l'actuació proposada amb l'informe d'avaluació de l'edifici i l'adequació de l'actuació al Codi tècnic de l'edificació i altra normativa d'aplicació fins on siga viable, urbanística, tècnica o econòmicament.  
  
f) Informe municipal d'ocupació dels habitatges de l'edifici o certificat d'empadronament.   
g) Certificat d'eficiència energètica de l'edifici existent en el seu estat actual, amb el contingut requerit en el Reial decret 390/2021, d'1 de juny, signat per tècnic competent i registrat en el Registre Autonòmic de Certificació d'Eficiència Energètica d'Edificis, en el cas de realitzar obres de millora de l'eficiència energètica.  
h) Certificat d'eficiència energètica de l'edifici existent obtingut considerant realitzades les actuacions de millora de l'eficiència energètica previstes en el projecte o memòria, realitzat amb el mateix programa reconegut de certificació que l'utilitzat per als certificats previs a la intervenció, subscrit per tècnic/a competent, en el qual s'acredite el compliment dels requisits establits per a l'obtenció de l'ajuda.  
  
i) Contracte o oferta signada i pressupost desglossat per partides, mesuraments, preus unitaris i totals, amb l'IVA desglossat corresponent i la seua acceptació expressa per part de la comunitat de propietaris o per la persona propietària de l'edifici. En el full resum per capítols haurà de constar la signatura i segell de l'empresa, el NIF, i la data.  
  
D'acord amb la base novena, quan el cost de les obres d'accessibilitat supere la quantia establida en la vigent Llei de contractes del sector públic per al contracte menor, s'hauran d'aportar com a mínim tres ofertes de diferents proveïdors a partir de les quals s'ha seleccionat l'oferta que ha servit de base per a sol·licitar l'ajuda, llevat que la despesa s'haguera realitzat amb anterioritat a la subvenció.  
j) Sol·licitud i/o llicència urbanística quan siga precisa, o autorització municipal anàloga conforme amb l'article 78 de la Llei 7/2021, de 29 de desembre, de mesures fiscals, de gestió administrativa i financera i d'organització de la Generalitat 2022.  
k) Si les obres estan iniciades, certificat de l'inici de les obres signat per personal tècnic competent o acta de replanteig, signada i datada per director/a de l'obra, empresa constructora i amb el vistiplau de la propietat.  
l) Reportatge fotogràfic en color de totes aquelles zones que es veuran afectades per les actuacions de millora de l'accessibilitat, així com de la façana principal de l'edifici.  
m) Relació d'habitatges i locals de l'edifici que participen en les despeses de l'obra, i s'indicaran les quotes de participació, que en total hauran de sumar el 100 %.  
n) En aquells supòsits en els quals les persones sol·licitants, en aplicació del que s'estableix en l'article 28 de la Llei 39/2015, d'1 d'octubre, del procediment administratiu comú de les administracions públiques, manifesten la seua oposició al fet que l'Administració recapte electrònicament la documentació necessària per a la tramitació de l'expedient, hauran d'indicar els motius i aportar, si escau, els documents acreditatius corresponents assenyalats en l'apartat 6.h d'aquesta base.  
  
o) Imprés normalitzat de domiciliació bancària degudament emplenat, que designarà el compte bancari de la persona sol·licitant per a l'ingrés de les ajudes únicament en el cas de persona física que no es troba obligada a utilitzar el tràmit automatitzat per a l'alta o modificació de la domiciliació bancària conforme al que es disposa en l'Ordre 2/2022, de la Conselleria d'Hisenda i Model Econòmic i siga nova perceptora d'ajudes de la Generalitat  o requerisca canvi de número de compte bancari.  
D'acord amb el que disposa l'Ordre 2/2022, de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat (DOGV 9324, 25.04.2022), estan obligades a utilitzar el sistema d'altes, modificacions i baixes de comptes bancaris els següents interessats:  
- Les persones jurídiques.  
- Les entitats sense personalitat jurídica.  
- Els qui exercisquen una activitat professional per a la qual es requerisca col·legiació obligatòria, per als tràmits i actuacions que realitzen amb les administracions públiques en exercici d'aquesta activitat professional. En tot cas, dins d'aquest col·lectiu s'entendran inclosos els notaris i notàries i registradors i registradores de la propietat i mercantils.  
- Els qui representen a una persona interessada que estiga obligada a relacionar-se electrònicament amb l'Administració.  
El tràmit es pot realitzar en la seu electrònica de la Generalitat, a través de l'enllaç següent: https://www.gva.es/es/inicio/procedimientos'id\_proc=22648.  
Tot això sense perjudici que les persones físiques, quan ho consideren oportú, puguen realitzar el tràmit automatitzat en substitució de l'imprés de domiciliació bancària.  
Juntament amb la sol·licitud s'aportarà el justificant que acredite la realització del tràmit, si escau.  
p) En el seu cas, declaració responsable a través del model normalitzat de justificació de residència en l'edifici de persona amb discapacitat acreditada per la Generalitat Valenciana o major de 80 anys.  
  
Quinzena. Instrucció de l'expedient  
1. La instrucció de l'expedient correspondrà als serveis centrals i/o territorials de la direcció general amb competències en matèria de rehabilitació.  
2. Rebudes les sol·licituds, mitjançant el tràmit telemàtic i en el termini establit en la convocatòria, els serveis territorials/centrals, verificaran el seu contingut i podran realitzar d'ofici les actuacions que considere necessàries per a la comprovació de les dades en virtut de les quals s'ha de pronunciar la resolució.  
3. Quan la sol·licitud es trobe incompleta i no reunisca els requisits exigits o no s'acompanye la documentació que resulte exigible d'acord amb aquesta ordre, s'indicarà a l'entitat interessada la causa que impedeix la continuació del procediment i se la requerirà perquè, en el termini de 10 dies, esmene la falta o acompanye els documents preceptius, amb indicació que si així no ho fera, se la tindrà per desistida de la seua petició, prèvia resolució, que haurà de ser dictada en els termes previstos en la legislació de procediment administratiu comú.  
  
4. Examinades les sol·licituds presentades i una vegada comprovat per l'òrgan instructor el compliment íntegre per part de les persones beneficiàries últimes de les ajudes, no només dels requisits previstos en aquestes bases reguladores sinó també de les obligacions contemplades per a les persones beneficiàries de subvencions en la Llei 38/2003, de 17 de novembre, general de subvencions i el reglament de desplegament, s'elevarà proposta de resolució de concessió o denegació a l'òrgan competent tenint en compte l'ordre d'entrada en el registre i fins a l'esgotament dels fons.  
  
Setzena. Resolució i termini  
1. Correspon a la persona titular de la direcció general amb competències en matèria de rehabilitació la resolució de les ajudes que es concedisquen o es deneguen conformement a la corresponent convocatòria i, si és el cas, aquelles qüestions de tràmit que directament o indirectament resolguen el procediment. Tot això a proposta de l'òrgan instructor del procediment.  
2. El termini màxim per a resoldre i notificar la resolució serà de sis mesos comptats des de l'endemà de la publicació de la resolució de convocatòria d'ajudes. Transcorregut aquest termini sense que s'haja dictat i notificat resolució expressa, les persones interessades podran entendre desestimada la seua sol·licitud, sense perjudici del que s'estableix en l'article 23 de la Llei 39/2015, d'1 d'octubre, del procediment administratiu comú de les administracions públiques.  
3. En la resolució de concessió s'indicarà expressament l'import de l'ajuda concedida i altres condicions al fet que estiga subjecta la subvenció.  
4. Quan l'actuació proposada requerisca projecte i la sol·licitud incloga inicialment només la memòria, l'òrgan competent podrà dictar resolució de concessió d'ajuda subjecta expressament a la condició resolutòria que, en un termini màxim de tres mesos des de la notificació de la resolució de concessió, s'aporte el projecte de l'actuació a realitzar corresponent a l'ajuda concedida.  
En aquest cas la memòria que s'aporte per a poder dictar resolució de concessió de l'ajuda, prèviament a l'aportació del projecte, haurà de contindre almenys els apartats següents:  
a) Identificació de l'edifici, dels agents intervinents i objecte de la memòria  
b) Memòria descriptiva  
- Antecedents i condicions de partida, resumeixen exigències de l'IEEVCV.  
- Descripció de la intervenció a realitzar.  
- Prestacions de l'edifici: requisits a emplenar en funció de les característiques de l'edifici i les seues necessitats (complint amb les exigències bàsiques del CTE).  
- Justificació de situació urbanística de l'edifici existent i de la compatibilitat de la intervenció, en el cas de modificar-se.  
c) Memòria constructiva:  
Resum d'actuacions.  
d) Normativa aplicable.  
e) Justificació d'intervenció d'accessibilitat i proposta d'intervenció.  
f) Justificació compliment DBSI i DBSUA en el cas de ser necessari per a la intervenció a realitzar i altra normativa autonòmica en matèria d'accessibilitat.  
g) Mesuraments i pressupost d'obres de cada partida, inclòs control de qualitat, seguretat i salut i gestió de residus. A més de resum per capítols.  
h) Documentació gràfica:  
- Pla de situació i emplaçament.  
- Pla de condicions urbanístiques en el cas de modificació de les existents.  
- Plànol d'edifici existent, plantes, alçats i seccions.  
- Pla de millores d'eficiència energètica, detalls justificatius i ubicació de noves instal·lacions.  
- Pla de propostes d'accessibilitat.  
i) Annex de certificació energètica de l'edifici existent i de l'obtingut considerant realitzades les actuacions previstes.  
  
Dessetena. Recursos  
La resolució de concessió i desestimació de les subvencions posa fi a la via administrativa i contra aquesta es podrà interposar recurs potestatiu de reposició, en el termini d'un mes a comptar des de l'endemà de la notificació, o bé directament recurs contenciós administratiu, en el termini de dos mesos a comptar des de l'endemà de la notificació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, i l'article 124 de la Llei 39/2015, d'1 d'octubre, del procediment administratiu comú de les administracions públiques.  
  
  
Dihuitena. Termini per a l'execució de les actuacions  
1. El termini per a executar les obres de millora de l'accessibilitat en edificis d'habitatges de tipologia residencial col·lectiva no podrà excedir de vint-i-quatre mesos, comptats des de la data de concessió de l'ajuda.  
2. En els supòsits en què la concessió de la llicència municipal, o autorització administrativa de què es tracte, es demore i no siga concedida en el termini de dotze mesos des de la seua sol·licitud, els terminis anteriors podran incrementar-se en el termini de la demora i fins a dotze mesos com a màxim.  
3. Aquests terminis podran ser prorrogats per vagues que afecten el desenvolupament de les actuacions, raons climatològiques que alteren calendaris d'execució d'obres o qualsevol altra causa de força major, degudament acreditada, i pel temps de retard imputable a aquestes causes.  
4. En el cas que l'obra no estiga acabada en els terminis límits anteriors, es podrà procedir a la revocació de les ajudes.  
  
Dinovena. Abonament de les ajudes  
1. Llevat que la Llei de pressupostos de la Generalitat per a l'exercici 2023 establisca un règim de bestretes i exempció de garanties diferent, l'abonament de les ajudes a la persona beneficiària es realitzarà respectant les anualitats aprovades per la conselleria competent en matèria de rehabilitació, de la manera següent:  
a) Es podrà anticipar fins al 30 per cent de la subvenció aprovada, una vegada resolta la concessió de l'ajuda prèvia constitució, si és el cas, de la corresponent garantia d'acord amb el que preveu l'article 171.5 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions en concepte de provisió de fons per a l'arrancada de l'actuació.  
Aquesta bestreta es podrà abonar, sense necessitat de sol·licitud prèvia, una vegada resolta la concessió de l'ajuda en el cas que no siga necessari la constitució de la corresponent garantia.  
En cas d'estar obligat a presentar garantia, aquesta es constituirà per l'import de la bestreta acordada i en qualsevol de les modalitats i amb les característiques i requisits establits en el Reial decret 161/1997, de 7 de febrer, pel qual s'aprova el reglament de la caixa general de depòsits i en la normativa de subvencions.  
No obstant l'anterior, no podrà realitzar-se el pagament en tant la persona beneficiària no es trobe al corrent en el compliment de les seues obligacions tributàries i davant de la Seguretat Social.  
b) El pagament restant, es tramitarà una vegada la part beneficiària, per si mateix o, si és el cas, per la persona representant o per la gestora o gestor o agent de la rehabilitació, sol·licite l'últim pagament o abonament de la subvenció telemàticament mitjançant l'imprés normalitzat «Sol·licitud d'abonament de les ajudes», en el termini màxim de tres mesos des de la finalització del termini màxim concedit per a l'execució de les actuacions, i adjuntarà la documentació que a continuació es relaciona:  
- En el cas que les actuacions requerisquen projecte i s'hagen produït canvis respecte al projecte presentat en el moment de la sol·licitud, s'aportarà el projecte de l'obra realment executada.  
- Certificat final d'obra, quan corresponga, subscrit pel director/a d'obra i director/a d'execució de l'obra, si és el cas.  
- Si és el cas, certificat d'eficiència energètica obtingut una vegada realitzades les actuacions de millora de l'eficiència energètica realitzat amb el mateix programa reconegut de certificació que l'utilitzat per als certificats previs a la intervenció, subscrit per tècnic competent, en el qual s'acredite el compliment dels requisits establits per a l'obtenció de l'ajuda, i registrat en el registre de l'òrgan competent de la comunitat autònoma. Aquest certificat també tindrà el contingut requerit en el Reial decret 390/2021, d'1 de juny, i estaran registrats en el Registre Autonòmic de Certificació d'Eficiència Energètica d'Edificis.  
  
- Memòria d'actuació justificativa del compliment de les condicions imposades en la concessió de la subvenció, conforme a l'exigit per aquestes bases i la resolució de concessió de l'ajuda, amb indicació de les activitats realitzades i dels resultats obtinguts. Aquesta memòria serà realitzada i subscrita per personal tècnic titulat competent, indicant la data de conclusió de les actuacions. En aquesta es farà constar el compliment de la normativa d'obligat compliment que li siga aplicable.  
  
- Documentació fotogràfica de les obres executades en color.  
- Declaració responsable que incloga detall d'altres ingressos o subvencions que hagen finançat l'activitat subvencionada amb indicació de l'import i la seua procedència.  
- Relació certificada i còpia de les factures i dels seus corresponents justificants bancaris de pagament, corresponents a la inversió realitzada i que responguen al pressupost i contractes presentats.  
- Llicències o autoritzacions municipals que siguen precises per a la realització de les obres de rehabilitació conforme amb l'article 78 de la Llei 7/2021, de 29 de desembre, de mesures fiscals, de gestió administrativa i financera i d'organització de la Generalitat 2022.  
- Certificats d'inici i finalització de les obres de millora de l'accessibilitat.   
2. En el cas que la despesa subvencionable siga inferior a l'inicial previst inclòs en la sol·licitud d'ajudes, es recalcularà l'import de la subvenció, i aquesta podrà ser minorada si resultara un import d'ajuda inferior a l'inicialment previst. L'import de l'ajuda no s'incrementarà encara que el cost de l'actuació supere l'inicialment previst.  
  
3. Comprovada l'execució de l'actuació, així com el lliurament de tota la documentació exigida, s'ordenarà el pagament de la subvenció.  
4. Si els sol·licitants de les ajudes són persones físiques, la sol·licitud de l'abonament o últim pagament de l'ajuda es realitzarà, preferentment, de manera telemàtica. Les persones físiques que no disposen de mitjans tècnics per a formalitzar la sol·licitud, podran acudir, durant el termini de presentació de sol·licituds, a les dependències de les direccions territorials de la Conselleria situades a l'avinguda Aguilera, número 1 (03007 Alacant); avinguda de la Mar, número 16 (12003 Castelló de la Plana), i al carrer Gregorio Gea, número 27 (46009 València), i en qualsevol de les oficines de la xarxa XALOC regulades mitjançant el Decret 199/2021, de 10 de desembre, del Consell, de creació de la Xarxa d'oficines locals d'habitatge, rehabilitació i regeneració urbana (Xarxa XALOC), on seran assistits per personal tècnic per a la seua presentació. En el cas de realitzar la sol·licitud d'abonament de l'ajuda de manera presencial hauran d'aportar els documents indicats en aquesta base reguladora i els models i declaracions que estaran a la seua disposició en les dependències indicades en el paràgraf anterior. Si la sol·licitud es realitza a través d'un gestor o agent de la rehabilitació la presentació haurà de realitzar-se necessàriament telemàtica.  
5. No obstant l'anterior, no podrà realitzar-se el pagament en tant la persona beneficiària no es trobe al corrent en el compliment de les seues obligacions tributàries i davant de la Seguretat Social.  
  
Vintena. Finançament del programa  
1. En la convocatòria s'indicarà el finançament a rebre per part del Ministeri de Transports, Mobilitat i Agenda Urbana en el marc de l'aplicació del Pla Estatal per a l'accés a l'Habitatge 2022-2025 i de la Generalitat.  
2. L'import global de les ajudes amb què es dote cada convocatòria podrà ser ampliat en el cas que la dotació inicial resulte insuficient per a atendre les peticions que, presentades dins del termini, acrediten reunir els requisits i altres condicions establides en aquestes bases, fins a arribar a l'import màxim addicional amb el qual s'amplie la dotació econòmica inicial.  
Aquest increment es podrà realitzar, amb posterioritat a la publicació de la convocatòria, d'acord amb la regulació establida en l'article 58 del Reial decret 887/2006, pel qual s'aprova el Reglament de la Llei 38/2003, general de subvencions, mitjançant l'aportació dels fons estatals que es preveja en el corresponent conveni entre el Ministeri de Transports, Mobilitat i Agenda Urbana i la Comunitat Valenciana per a l'execució del Pla estatal per a l'accés a l'habitatge 2022-2025 i en els successius acords de la comissió de seguiment, que en el seu cas se subscriguen, relatius a la distribució del finançament entre els programes d'ajudes, tal com s'estableix en l'apartat e de l'article 22 del Reial decret 42/2022, que regula el Pla estatal d'accés a l'habitatge 2022-2025.  
  
Vint-i-unena. Pla de control i revocació de les subvencions  
1. La direcció general amb competències en matèria de rehabilitació comprovarà el compliment de les obligacions inherents a l'atorgament de les ajudes. L'incompliment d'aquestes obligacions, especialment la falta de presentació en termini de la documentació, o la comprovació de la falsedat de les dades aportades a l'expedient, donarà lloc a la revocació de la subvenció concedida i a la devolució de les quanties atorgades, incrementades amb els interessos legals reportats des del moment de la seua percepció.  
2. D'acord amb el que es disposa en l'article 41 de la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana, es perdrà el dret a la subvenció i/o es procedirà al reintegrament d'aquesta, quan la subvenció es destine a la realització d'una activitat o al compliment d'una finalitat prohibida en el títol VI de la citada Llei 14/2017, de 10 de novembre.  
  
3. En qualsevol cas, serà aplicable el que es disposa en matèria de control financer, reintegrament i infraccions i sancions administratives en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en la Llei 38/2003, de 17 de novembre, general de subvencions.  
4. El pla de control per a la comprovació de la realització de l'activitat subvencionada consistirà en:  
a) Control administratiu, basat en la documentació aportada per cada entitat o persona beneficiària juntament amb la seua sol·licitud i, posteriorment, com a justificació de la subvenció que sol·licita. A tal fi, se supervisarà tota la documentació exigida en les bases reguladores i en la resolució de convocatòria, i es requerirà, si escau, l'aportació de tots aquells documents complementaris que resulten necessaris per a comprovar, verificar i aclarir tots els extrems que així ho exigisquen.  
b) Control sobre el terreny, en el lloc on s'està executant o s'ha executat el projecte o activitat subvencionable. Es realitzarà una inspecció sobre el terreny amb la finalitat de comprovar la veracitat i la correcció de les actuacions executades.  
Si s'estima necessari, podrà recaptar-se informació addicional que permeta contextualitzar la documentació aportada al principi i les activitats realitzades.  
c) Dins del conjunt de sol·licituds que es presenten a una mateixa convocatòria, es podrà seleccionar una mostra aleatòria, però prou representativa de qualsevol document i altres elements acreditatius de la realització de les activitats subvencionades.  
Addicionalment, de forma degudament motivada, es podran aplicar criteris dirigits a la realització d'un mostreig específic per a la comprovació d'aspectes tècnics, econòmics o administratius determinats que s'estimen d'especial rellevància en el marc d'una convocatòria.  
d) El percentatge mínim de subvenció a controlar sobre el total pagat a càrrec de la línia pressupostària serà del 10 %.  
5. Les actuacions que s'efectuen en desenvolupament del pla de control es realitzaren a través de mitjans propis, personals i materials de la direcció general amb competència en matèria de qualitat, rehabilitació i eficiència energètica la realització de les activitats de control de les ajudes per a la comprovació material de la realització efectiva de les activitats objecte de l'ajuda.  
  
Vint-i-dosena. Modificació de la resolució de concessió  
Tota alteració de les condicions i requisits tinguts en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions públiques o ens públics, quan l'objecte de les convocatòries siga coincident, podrà donar lloc a la modificació de la resolució de concessió i, si escau, a la pèrdua del dret al cobrament total o parcial de la subvenció o a la revocació de la resolució de concessió, així com el reintegrament de les quantitats percebudes en els termes establits per l'article 172 de la Llei 1/2015 i l'article 37 de la Llei 38/2003, i el corresponent procediment sancionador.  
  
Vint-i-tresena. Pèrdua del dret al cobrament total o parcial  
1. La Generalitat podrà comprovar, pels mitjans que estime més adequats, el compliment de les obligacions inherents a l'atorgament de les subvencions conforme al Pla de control regulat en la base anterior.  
  
L'incompliment d'aquestes obligacions o la comprovació de la falsedat de les dades aportades a l'expedient donarà lloc a la revocació de la subvenció concedida i a la devolució de les quanties atorgades, incrementades amb els interessos legals aplicables des del moment de la seua percepció.  
2. Si la subvenció superara el cost real de l'obra, o si a conseqüència de la disminució del cost global de l'obra projectada, s'haguera abonat un import superior al percentatge de participació de l'Administració, procedirà el reintegrament de l'excés obtingut.  
3. La falta de justificació o la justificació insuficient de la subvenció concedida dins del termini establit a aquest efecte, així com la concurrència d'altres causes recollides per l'article 37 de la Llei 38/2003, de 17 de novembre, general de subvencions, i en els articles 33 i 34 del Reglament que la desenvolupa, donarà lloc a la pèrdua del dret al cobrament total o parcial de la subvenció, sense perjudici de la celebració, si escau, del tràmit d'audiència legalment establit.  
4. La subvenció queda condicionada a l'obtenció de la corresponent certificació acreditativa de la correcta i completa execució de les actuacions d'intervenció arquitectònica, després de la supervisió de les obres executades, una vegada acabades i abans de la seua posada en funcionament.  
  
Vint-i-quatrena. Reintegrament de la subvenció  
1. Respecte al possible reintegrament de la subvenció ací ordenada, s'estarà al que es preveu en el títol II de la Llei 38/2003, de 17 de novembre, general de subvencions i a l'article 172 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
2. Les quantitats a reintegrar tindran la consideració d'ingressos de dret públic i reportaran interessos de demora des de l'endemà del seu venciment.  
3. L'interés de demora resultarà de l'aplicació, per a cada any o període dels quals integren el període de càlcul, de l'interés legal fixat en la Llei de pressupostos generals de l'Estat per a aquests exercicis, de conformitat amb el que s'estableix en l'article 16 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
4. Serà un supòsit de pèrdua del dret al cobrament de la subvenció i de reintegrament d'aquesta que la subvenció siga destinada a la realització d'una activitat o al compliment d'una finalitat prohibida en el títol VI de la Llei 14/2017, de 10 de novembre, de la Generalitat, de memòria democràtica i per la convivència de la Comunitat Valenciana, de conformitat amb l'article 41 d'aquesta llei.  
  
Vint-i-cinquena. Règim sancionador  
Les entitats beneficiàries de les subvencions quedaran sotmeses a les responsabilitats i règim sancionador regulat en el capítol IV, títol X, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, per la comissió de les infraccions administratives contemplades en la normativa estatal bàsica. Així mateix quedaran sotmeses al que s'estableix en la legislació de procediment administratiu comú i de procediment sancionador.  
  
  
Vint-i-sisena. Protecció de dades de caràcter personal  
1. La sol·licitud d'inici d'aquest procediment comporta el tractament de dades de caràcter personal en el marc del que es disposa en el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i en la Llei orgànica 3/2018, de 5 de desembre, de protecció de dades personals i garantia dels drets digitals.  
2. La informació relativa al tractament de les dades de caràcter personal es troba disponible en el Registre d'Activitats de Tractament publicat en la pàgina web de la conselleria competent en matèria d'habitatge i arquitectura bioclimàtica. En concret, la informació bàsica del tractament és la següent:  
Nom del tractament: subvencions.  
Identitat del responsable del tractament: el responsable del tractament de dades personals és la Vicepresidència Segona i Conselleria d'Habitatge i Arquitectura Bioclimàtica.  
Finalitat del tractament: gestió i seguiment de sol·licituds i atorgament de subvencions per la Conselleria. Procediment administratiu i gestió comptable, fiscal i administrativa.  
Exercici de dret: pot exercitar el dret d'accés, rectificació, supressió, limitació, oposició i portabilitat de les seues dades de caràcter personal de manera presencial o telemàtica de conformitat amb el que preveu l'enllaç següent: http://www.gva.es/es/proc19970.  
Reclamacions: sense perjudici de qualsevol altre recurs administratiu o acció judicial, qualsevol persona interessada té dret a presentar una reclamació en l'Agència Espanyola de Protecció de Dades si considera que el tractament de dades personals que el concerneixen infringeix la normativa en matèria de protecció de dades.  
3. Quan la persona sol·licitant o, el seu representant legal, aporte dades de caràcter personal de terceres persones en el procediment administratiu, tindrà l'obligació d'informar-los dels extrems següents:  
- La comunicació d'aquestes dades en l'Administració per al seu tractament en l'àmbit de les seues competències i d'acord amb els fins del procediment.  
- La possibilitat que l'Administració realitze consultes relacionades amb les seues dades per a comprovar, entre altres extrems, la seua veracitat. Si aquesta consulta requereix autorització per llei per part de les persones les dades de les quals es consultaran, la persona sol·licitant o, el seu representant legal haurà d'haver recaptat aquesta autorització, que estarà disponible a requeriment de l'Administració en qualsevol moment.  
- Del dret d'oposició que li assisteix al fet que l'Administració tracte les seues dades, i en aquest cas, haurà de comunicar aquesta oposició a l'Administració als efectes oportuns.  
  
Vint-i-setena. No subjecció a polítiques de competència  
Les ajudes regulades mitjançant aquesta ordre no requereixen la seua notificació a la Comissió Europea, per no ajustar-se a l'exigit en l'article 107.1 del Tractat de Funcionament de la Unió Europea, ja que l'activitat que se subvenciona té un impacte estrictament local i, per consegüent, no afecta els intercanvis comercials entre estats membres.  
  
Vint-i-huitena. Règim jurídic aplicable  
En tot allò no regulat en aquesta ordre, s'estarà al que es disposa en la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, en els preceptes bàsics de la Llei 38/2003, de 17 de novembre, general de subvencions i del Reial decret 887/2006, de 21 de juliol, pel qual s'aprova el Reglament de la Llei general de subvencions.  
  
  
Segon. Convocatòria de les ajudes  
Reclamar la competència i convocar les ajudes de millora de l'accessibilitat als habitatges del Pla estatal per a l'accés a l'habitatge 2022-2025 per a l'exercici 2023.  
Es reclama la competència per a convocar les ajudes delegades per la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, i en conseqüència es convoquen per a l'exercici 2023 les ajudes establides en aquesta ordre, per la qual s'aproven les bases reguladores per a la concessió de subvencions per a la millora de l'accessibilitat als habitatges del Pla estatal per a accés a l'habitatge 2022-2025, conforme a les següents condicions:  
  
1. Finançament de les ajudes   
1. La present convocatòria d'ajudes es realitza pel procediment de tramitació anticipada d'expedients de despesa, segons el que s'estableix en l'article 41 i 167 de la Llei 1/2015, de 6 de febrer, d'hisenda pública, del sector públic instrumental i de subvencions i l'article 18 del Decret 77/2019, de 7 de juny, del Consell, de regulació del procediment de gestió del pressupost de la Generalitat, per la qual cosa el finançament de les ajudes regulades en aquesta ordre queda condicionada a l'aprovació definitiva del projecte de Llei de pressupostos de la Generalitat per a l'exercici 2023.  
El finançament de les ajudes regulades en la citada ordre per a aquesta convocatòria es farà a càrrec del capítol VII mitjançant l'aplicació pressupostària 14.03.01.431.50.7, línia S1548000, «Pla estatal d'habitatge 2022-2025», dels pressupostos de la Generalitat per a 2023, o el seu equivalent en els exercicis successius 2024, 2025 i 2026, amb l'aportació del Ministeri de Transports, Mobilitat i Agenda Urbana d'aquesta línia.  
2. La quantia total màxima de les ajudes a concedir en aquesta convocatòria serà inicialment de 18.195.280 euros, corresponent 12.736.696 euros a l'aportació del Ministeri de Transports, Mobilitat i Agenda Urbana i 5.458.584 euros a l'aportació de la Generalitat. Aquest import s'estableix segons la disponibilitat pressupostària de la línia S1548000 i la distribució estimativa entre els programes del Pla estatal per a l'accés a l'habitatge 2022-2025, finançats dins de la mateixa línia. El seu abonament, tenint en compte la diversitat temporal de les actuacions subvencionables, se subjectarà a una execució pressupostària desenvolupada en successives anualitats amb la següent dotació econòmica:  
  
No obstant això, si es compleixen algun dels supòsits previstos en l'article 58 del Reglament de la Llei 38/2003, de 17 de novembre, general de subvencions, així com el que es disposa en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, la quantia total màxima prevista en el paràgraf anterior es podrà augmentar amb una quantia addicional de fins a 25.000.000 euros, mitjançant resolució de la Vicepresidència Segona i Conselleria d'Habitatge i Arquitectura Bioclimàtica. Aquesta resolució es publicarà en el Diari Oficial de la Generalitat Valenciana prèviament a la resolució de concessió de les ajudes.  
  
3. L'efectivitat de la quantia addicional a la qual es refereix l'apartat 2 queda condicionada a la disponibilitat efectiva del crèdit en un moment anterior a la resolució de la concessió de les subvencions.  
Així mateix, atenint-se al que es disposa en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, aquesta convocatòria preveu que eventuals augments sobrevinguts en el crèdit disponible possibiliten el dictat d'una resolució complementària de la concessió de la subvenció que incloga aquelles sol·licituds que, fins i tot complint tots els requisits, no hagen sigut beneficiàries per esgotament del crèdit inicialment habilitat.  
  
2. Condicions de la concessió de les ajudes  
Per a determinar les condicions de concessió d'aquestes ajudes s'atendrà al que es preveu en les bases d'aquesta convocatòria.  
Les obres podran estar iniciades abans de la sol·licitud de les ajudes, però sempre que aquesta data d'inici siga posterior a l'1 de gener de 2022.  
  
3. Termini i forma de presentació de sol·licituds  
1. El termini per a la presentació de la sol·licitud d'ajuda s'iniciarà el 6 de juny de 2023 i finalitzarà el 28 de desembre de 2023, tots dos inclusivament.  
El termini per a sol·licitar la inscripció com a gestor/a o agent de la rehabilitació en els registres corresponents creats a aquest efecte s'iniciarà l'endemà de la publicació d'aquesta ordre en el Diari Oficial de la Generalitat Valenciana, i finalitzarà el 21 de desembre de 2023, inclusivament.  
Una vegada esgotats els fons destinats a la concessió d'aquestes ajudes, no s'admetran a tràmit sol·licituds d'ajudes a càrrec d'aquest programa d'ajudes.  
L'incompliment del termini de sol·licitud determinarà automàticament l'exclusió de la convocatòria.  
2. Les sol·licituds es presentaran conforme al que s'estableix en la base catorzena.  
  
4. Termini de resolució d'ajudes, notificació i recursos  
Per a la resolució de concessió d'aquestes ajudes finançades a càrrec del fons de l'Estat és competent el director general de Qualitat, Rehabilitació i Eficiència Energètica, i s'haurà de dictar i notificar la resolució en el termini de sis mesos des de la presentació de la sol·licitud. Contra la resolució es pot interposar recurs potestatiu de reposició o, directament, recurs contenciós administratiu, d'acord amb el que disposa la base setzena de l'ordre. Transcorregut aquest termini sense que s'haja dictat i publicat resolució expressa, les persones interessades podran entendre desestimada la seua sol·licitud.  
  
5. Mitjans de notificació o publicació dels diferents tràmits a emplenar en el procediment  
Les notificacions que hagen de dur-se a terme durant el procediment es realitzarà de manera individual a les persones sol·licitants a través del mitjà que hagen indicat en la sol·licitud, llevat que es tracte de persones obligades a relacionar-se electrònicament amb l'administració, i en aquest cas es realitzaran per mitjans telemàtics.   
  
Tercer. Instruccions i interpretacions  
La persona titular de la direcció general competent en matèria de rehabilitació queda facultada per a dictar quantes instruccions i resolucions resulten necessàries per a la correcta interpretació, desenvolupament i aplicació d'aquesta ordre.  
  
Quart. Eficàcia  
Aquesta ordre tindrà efecte l'endemà de la publicació en el Diari Oficial de la Generalitat Valenciana.  
  
Contra aquesta ordre, que posa fi a la via administrativa, es podrà interposar recurs potestatiu de reposició, davant l'òrgan que dicta aquesta ordre, en el termini d'un mes a comptar des de l'endemà de la publicació d'aquesta, segons el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o es podrà interposar directament recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació d'aquesta, de conformitat amb el que s'estableix en els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 15 de març de 2023  
  
El vicepresident segon   
i conseller d'Habitatge i Arquitectura Bioclimàtica,  
HÉCTOR ILLUECA BALLESTER



Descarregar el document amb format PDF

Descarregar les metadades en format XML

Diari Oficial de la Generalitat Valenciana




DOGV - Disposición
==================

Comparte

Comparte

Volver

Guardar el documento Descargar los metadatos en formato XML

Sumario DOGV 9582, del 25-04-2023 (2023/4244)

ORDEN 4/2023, de 15 de marzo, de la Vicepresidencia Segunda y Conselleria de Vivienda y Arquitectura Bioclimática, por la que se aprueban las bases reguladoras para la concesión de subvenciones de mejora de la accesibilidad a las viviendas del Plan estatal para el acceso a la vivienda 2022-2025 y se convocan las ayudas para el ejercicio 2023.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Datos del documento

Número DOGV
:   9582

Fecha DOGV
:   25-04-2023

Sección del DOGV
:   III. ACTOS ADMINISTRATIVOS - B) SUBVENCIONES Y BECAS

Número del documento
:   2023/4244

CVE


Fecha del documento
:   15-03-2023

Organismo emisor
:   Vicepresidencia Segunda y Conselleria de Vivienda y Arquitectura Bioclimática

Tipo de documento
:   Orden

Análisis jurídico

 Descriptores 

:   * [Vicepresidencia Segunda y Conselleria de Vivienda y Arquitectura Bioclimática](javascript:void(0))
    * [legislación](javascript:void(0))

ORDEN 4/2023, de 15 de marzo, de la Vicepresidencia Segunda y Conselleria de Vivienda y Arquitectura Bioclimática, por la que se aprueban las bases reguladoras para la concesión de subvenciones de mejora de la accesibilidad a las viviendas del Plan estatal para el acceso a la vivienda 2022-2025 y se convocan las ayudas para el ejercicio 2023. [2023/4244]  
  
Según el último Estudio de Necesidades y Demanda de Vivienda de la Comunitat Valenciana casi una cuarta parte de los hogares en edificios de tres o más plantas carecen de ascensor. La mayoría se concentra entre los edificios de tres a cinco plantas y se vuelve casi inexistente en edificios de más de seis plantas. Por añadidura, la pirámide de población refleja una sociedad en fase de envejecimiento. Los grupos de edad más numerosos tienen alrededor de 50 años y nacieron a mediados de los años 70. Desde la vuelta de la democracia se inició una rápida caída de la natalidad, lo que conllevará presumiblemente durante una o dos décadas una evolución demográfica natural negativa. La sociedad de la Comunitat Valenciana será en el futuro cada vez más dependiente en la medida en que estará más envejecida.   
La combinación entre una sociedad cada vez más dependiente y carencias en materia de accesibilidad, habida cuenta de la baja movilidad entre viviendas de los hogares en la Comunitat Valenciana (relacionada con la mayoritaria tenencia en propiedad, dado que entre el 75 y el 80 % de hogares propietarios de su vivienda principal), tiene unas implicaciones de profundo impacto social. De hecho, en ocasión de la pandemia de la covid-19 se pudo hacer experiencia íntima de lo que ello supone. Sin particularizaciones, por igual para todas las personas. El periodo de confinamiento estricto ha resultado ser, sin duda, uno de los momentos comunes más impactantes de la sociedad contemporánea. Lo cierto es que en la actualidad más de 15.000 personas no pueden salir de sus casas porque el inmueble en el que residen no es accesible. Están literalmente confinadas en sus casas. Urge, por tanto, atender esta creciente necesidad.  
En este sentido, el principal objetivo de esta orden de ayudas es el de colaborar en la transición hacia la plena accesibilidad en los edificios de viviendas de la Comunitat Valenciana. Se da contenido a un nuevo impulso a la mejora de la accesibilidad de edificios de viviendas, buscando una mayor efectividad de las ayudas convenidas con el Estado. Entre las líneas de subvención contempladas en el Plan estatal para el acceso a la vivienda 2022-2025 se encuentra el fomento de la mejora de la accesibilidad dentro del Programa de mejora de la accesibilidad en y a las viviendas, según lo establecido en el Real decreto 42/2022, de 18 de enero, por el que se regula dicho plan. Sobre este particular, conviene tener presente la limitación de recursos frente a la magnitud de las necesidades. Esto ha llevado a priorizar la concesión de ayudas con arreglo a un único criterio de otorgamiento que será el riguroso orden de presentación de solicitudes y buscar la complementariedad con otras ayudas para alcanzar, así, la necesaria dotación presupuestaria.  
Un segundo objetivo, no menor, derivado de esta necesidad insoslayable es el de potenciar la aceleración de la rehabilitación integral de edificios de viviendas en la Comunitat Valenciana. A lo largo de la presente década, un tercio del total de parque de viviendas alcanzará los 50 años de antigüedad y durante las dos siguientes, más de la mitad. Esta acelerada obsolescencia tendrá graves consecuencias si no se aborda con urgencia la actualización de las prestaciones de las viviendas y, no cabe duda, que ha de ser por medio de la rehabilitación integral como estrategia general. Con este propósito la presente orden colabora en la estructuración del sector por medio de la creación de las figuras de agentes y gestores de la rehabilitación, y promueve la complementariedad de las ayudas a la rehabilitación con el fin de concebir toda intervenció



Descargar el documento en formato PDF

Descargar los metadatos en formato XML